NaiveNeuron/SloPal huggingface dataset:
Vons, Peter, poslanec NR SR (2021-10-19):
Ďakujem za slovo. Vážený pán predsedajúci, pán minister, kolegovia, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 513 o dráhach a o zmene a doplnení niektorých zákonov v znení neskorších predpisov, tlač 603, v druhom čítaní. Národná rada uznesením č. 900 zo 16. septembra 2021 pridelila predmetný návrh zákona na prerokovanie výborom: ústavnoprávnemu výboru, výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanoviská k predmetnému návrhu zákona. Návrh zákona odporučili Národnej republiky (Národnej rade Slovenskej republiky, pozn. red.) schváliť ústavnoprávny výbor uznesením č. 357 zo 14. októbra 2021 a výbor pre hospodárske záležitosti uznesením č. 218 z 18. októbra 2021. Z uznesení výborov Národnej rady uvedených pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov, tlač 603, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporučil schváliť. Spoločná správa výborov Národnej rady o výsledku rokovania návrhu v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 221 z 19. októbra 2021. Týmto uznesením ma výbor zároveň poveril návrhy v zmysle príslušných ustanovení rokovacieho poriadku Národnej republiky (Národnej rady Slovenskej republiky, pozn. red.). Pán predsedajúci, prosím, otvorte rozpravu.
P. Hrušovský, predseda NR SR: (2005-10-25):
M. Maxon, poslanec: Ďakujem pekne za slovo. Pán predseda, ja sa len chcem utvrdiť v tom, že teda dáte hlasovať o pozmeňujúcom návrhu pani poslankyne Antošovej, pretože vecne s tým návrhom súhlasil nakoniec aj predkladateľ, lebo je to problém tohto zákona. Ďakujem.
Laurenčík, Milan, podpredseda NR SR (2021-12-02):
Pán premiér...
Ďuriš Nicholsonová, Lucia, podpredsedníčka NR SR (2017-10-11):
Ďakujem pekne, pán minister. Teraz dávam slovo spravodajcovi, ktorého určil navrhnutý gestorský výbor pre hospodárske záležitosti poslancovi Milanovi Mojšovi. Nech sa páči, pán poslanec, máte slovo.
Šeliga, Juraj, podpredseda NR SR (2020-07-07):
Ďakujem pekne. Otváram rozpravu. Do rozpravy som dostal tri písomné prihlášky. Ako prvý ide pán poslanec Kamenický, ktorý vystupuje za poslanecký klub strany SMER, následne pán poslanec Susko a pán poslanec Žiga. Pán poslanec Kamenický, nech sa páči, máte slovo.
P. Hrušovský, predseda NR SR: (2005-06-30):
(Hlasovanie.) 135 prítomných, 63 za, 5 proti, 65 sa zdržalo, 2 nehlasovali. Neschválili sme druhý pozmeňujúci návrh pána poslanca Bódyho.
Blanár, Juraj, podpredseda NR SR (2021-10-20):
Pán spravodajca Lehotský, nech sa páči s faktickou poznámkou.
Paška, Pavol, predseda NR SR (2012-12-13):
Pán spravodajca, nech sa páči.
D. Jarjabek, poslanec: (2003-06-25):
P. Rusko, podpredseda NR SR: Ďakujem pekne, pán poslanec. Hovorí sa nekrič hop, kým si nepreskočil. Ďakujem pekne. Vyhlasujem rozpravu za skončenú. Pán minister, chcete reagovať na pána poslanca? Nie. Prerušujem rokovanie o tomto bode programu. Prerušujem schôdzu Národnej rady do zajtra do 9.00 hodiny. (Prerušenie rokovania o 19.06 hodine.)
Danko, Andrej, predseda NR SR (2018-09-19):
Vážené panie poslankyne (zaznievanie gongu), vážení páni poslanci, Slovensko si dnes pripomína významné výročie. Práve dnes uplynulo 170 rokov od založenia Slovenskej národnej rady. 19. september si každoročne pripomíname ako pamätný Deň vzniku Slovenskej národnej rady. Slovenská národná rada síce existovala len krátko, ale zato dôstojne reprezentovala slovenský národ v boji za sebaurčenie, svojbytnosť, za kodifikáciu štátneho jazyka, za duchovnú aj materiálnu obrodu, ako aj v jeho úsilí o štátoprávne usporiadanie. Slovenská národná rada bola v roku 1848 prvý národno-politický orgán Slovákov. Pred 170 rokmi sa začal 	zápas o modernú slovenskú štátnosť. Vyvrcholením národno-emancipačných snáh mnohých generácií Slovákov bol 1. január 1993, kedy vznikla nezávislá a demokratická Slovenská republika. Na počesť nášho pamätného Dňa vzniku Slovenskej národnej rady prosím, aby zaznela štátna hymna Slovenskej republiky. (Štátna hymna Slovenskej republiky.) Vážené panie poslankyne, vážení páni poslanci, dovoľte, aby som vás informoval o výsledku poslaneckého grémia. Vzhľadom na stav prerokovaní príslušných zákonov na tejto schôdzi sa poslanecké grémium zhodlo na nasledovnom: dnes hlasujeme o 11.00 hod. a v tento rokovací deň o 17.00 hod. nehlasujeme aj s ohľadom k významným, významnému sviatku a oslavám, ktoré sa organizujú v patronáte Národnej rady Slovenskej republiky na Myjave, kde vás všetkých srdečne pozývam. Druhý oznam je, že zajtra v poobedňajších hodinách po poslaneckých interpeláciách bude zvolané opätovne poslanecké grémium, ktoré prerokuje možnosť rokovania v zajtrajší deň až do prerokovania všetkých bodov vrátane hlasovania. Ďakujem. A, samozrejme, že súčasne bolo prerokované aj možnosť si pripomenúť štátnou hymnou tento významný sviatok. Takže to sú komplexné body grémia. Pristúpime k hlasovaniu. Pokračujeme v prerušenom rokovaní hlasovaním o bode 8 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti ministerstva hospodárstva (tlač 1066). Prosím spravodajcu z výboru pre hospodárske záležitosti poslanca Puciho, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a ktorým sa mení zákon č. 290/2016 Z. z. o podpore malého a stredného podnikania a o zmene a doplnení zákona č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov v znení zákona č. 177/2018 Z. z., tlač 1066.)
M. Rehák, poslanec: (2009-12-10):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálno-právnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky a o tom, že návrh zákona nebude mať dopad na štátny rozpočet. Osobitnú časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskych spoločenstiev a právom Európskej únie. Podľa tejto doložky problematika návrhu zákona je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 16. novembra 2009 č. 1374 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory, a to Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 27. januára 2010 a v gestorskom výbore do 29. januára 2010. Pán predseda, otvorte všeobecnú rozpravu k navrhovanému predmetu zákona.
V. Veteška, podpredseda NR SR: (2003-12-02):
Predpokladám, že ani pán minister, ani pán spoločný spravodajca nechcú vystúpiť. Takže prerušujem rokovanie o tomto bode programu. Nasleduje druhé čítanie o vládnom návrhu zákona o obrannej štandardizácii, kodifikácii a štátnom overovaní kvality výrobkov a služieb na účely obrany . Vládny návrh zákona ste dostali pred prvým čítaním ako tlač 410. Spoločnú správu výborov máte ako tlač 410a. Prosím, pán minister obrany Slovenskej republiky, predložte predmetný návrh a odôvodnite ho.
Blanár, Juraj, podpredseda NR SR (2023-03-28):
Pán poslanec Kočiš s faktickou poznámkou.
Remišová, Veronika, poslankyňa NR SR (2016-11-24):
Ďakujem veľmi pekne za nevyčerpávajúcu odpoveď. Keď ste hovorili o tej efektivite vynaložených prostriedkov, tak máme za to, že najefektívnejšia a najlacnejšia akcia na propagáciu Slovenska sa udiala včera na tlačovej konferencii na ministerstve zahraničných vecí. A, žiaľ, k tejto téme pán premiér mal tlačovú konferenciu a tam sa vyjadril, že niektorí novinári sú „špinavé protislovenské prostitútky“. Toto vyjadrenie nám na Slovensku urobilo obrovskú hanbu v zahraničí. A keďže Úrad vlády má k dispozícii medzinárodný monitoring médií, tak som sa chcela spýtať, či by ste mohli zverejniť, v koľkých zahraničných médiách sa objavila táto informácia premiéra o výroku na adresu novinárov. Ja som napočítala asi 8 alebo 10, ale vy možno máte presnejšie informácie. Ďakujem.
Matovič, Igor, poslanec NR SR (2014-11-10):
Ľudo, ja by som ti odporučil, keď ti ešte niekto raz niekedy bude vyčítať, že prečo tu krivo obviňuješ pána premiéra Roberta Fica z nejakej korupcie alebo z nejakého klientelizmu, aby si im na to odpovedal, že pána premiéra Fica netreba vôbec obviňovať z korupcie a klientelizmu, lebo on sa usvedčil sám. Verejne sám na tlačovkách, a to rovno dvoch. Jedna bola vtedy, keď pridelil dotáciu mestu Žilina, kedy povedal, že vlastne to bol klientelizmus, klientelizmus ako Brno. A klientelizmus je, áno, forma korupcie, čiže usvedčil sa priamo v priamom prenose z korupcie. A druhýkrát vtedy, kedy povedal, že však to je normálne, keď ako z verejného obstarávania vyjdú dve rovnako zaujímavé ponuky, rovnocenné, tak uprednostníme toho nášho straníka. Vtedy sa takisto usvedčil, sám seba z klientelizmu, a klientelizmus, keďže je forma korupcie, usvedčil sa z korupcie. Čiže stačí vždycky týmto ľuďom, ktorí stále ťa budú napádať a každého z nás napádať, že oni s korupciou nemajú nič, im povedať, však vlastne váš premiér sa verejne, pred kamerami na tlačovke priznal dvakrát z korupcie, a nemajú to šancu žiadnym spôsobom poprieť.
Hrušovský, Pavol, podpredseda NR SR (2011-09-14):
Hlasujeme, páni poslanci o návrhu prerokovať zákon v treťom čítaní. (Hlasovanie.) 138 prítomných, 77 za, 44 proti, 17 sa zdržalo. Národná rada návrh schválila. Otváram rozpravu. Pýtam sa, či sa chce niekto prihlásiť do rozpravy v treťom čítaní o prerokovávanom vládnom návrhu zákona. Nie. Vyhlasujem rozpravu za skončenú. Pristúpime k hlasovaniu o vládnom návrhu zákona o šľachtení a plemenitbe hospodárskych zvierat a o zmene a doplnení zákona o živnostenskom podnikaní so schválenými pozmeňovacími návrhmi ako celku s odporúčaním gestorského výboru.
Grendel, Gábor, podpredseda NR SR (2020-04-28):
Pán poslanec Ňarjaš, s faktickou poznámkou.
Figeľ, Ján, podpredseda NR SR (2013-03-12):
S ďalšou faktickou poznámkou pán kolega Miroslav Beblavý.
Grendel, Gábor, podpredseda NR SR (2021-11-04):
Pán poslanec Pročko.
Laurenčík, Milan, podpredseda NR SR (2021-05-28):
Poslednú faktickú poznámku má pani poslankyňa Monika Kavecká, nech sa páči.
M. Číž, podpredseda NR SR: (2007-03-28):
(Opakované tajné hlasovanie.)
P. Hrušovský, predseda NR SR: (2005-05-10):
K. Ondriaš, poslanec: Áno. Ďakujem za slovo. Pán predseda, navrhujem zaradenie ďalšieho bodu do programu 42. schôdze Národnej rady Slovenskej republiky. Je to návrh uznesenia k ukončeniu pôsobenia príslušníkov ozbrojených síl Slovenskej republiky v Iraku. Uznesenie znie: „Národná rada Slovenskej republiky žiada vládu Slovenskej republiky, aby do konca roka 2005 stiahla z Iraku všetky vojenské jednotky Slovenskej republiky.“ Ďakujem.
Hrnčiar, Andrej, podpredseda NR SR (2017-11-30):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Jane Nehézovej.
Fecko, Martin, poslanec NR SR (2018-09-17):
Ďakujem pekne. Pán kolega, informovanosť, samozrejme, to je na prvom mieste, pretože keď nemáte informáciu, tak neviete, ako sa máte správať, neviete, čo máte robiť, a to neni iba v tejto oblasti. To je vo všetkých oblastiach, to je samozrejmé, s tým problém nemám. Mňa ale zaujalo, vaša pasáž, v ktorej ste hovorili, aby ten, kto chce pracovať ďalej v ktoromkoľvek veku, nech ide pracovať. Áno, myslím, že aj v tomto pléne už tu boli debaty. Dokonca sme tu mali aj zákon, ktorý v minulom volebnom období hovoril, aby sme teda do toho dôchodku povinne ľudí ako posielali. Myslím, že to bolo z dielne KDH. A vtedy sa hovorilo, že áno, nech pracuje, ale nie z verejných financií. To znamená, že už je v súkromnom sektore, je to o inom, pretože tým pádom poberá to miesto a bolo to vyčíslené tým ďalším, ktorí by tam mohli nastúpiť, hlavne mladým a bolo to vyčíslené asi v čiastke 30-tisíc miest, ktoré by sme mohli vo verejnej a v štátnej správe, keby išiel do dôchodku teda v danom veku, ako je mu stanovený, že by nepredlžovali, a prakticky by sme mohli zamestnať, pretože stále hovoríme, že máme aj prestarlé určité aparáty, kde je to tak. A ja keď chodím na ministerstvo, tak vidím, že je tam teda dosť. A samozrejme, že je to individuálne od osoby k osobe. Niektorý, napríklad nejaký vedec, ktorý je nenahraditeľný, samozrejme, nech pracuje aj neviem do 90-tky, ale myslím si, že v tých iných, tam by sme mali rozlišovať, v akej sfére následne sa zamestná, pretože dvakrát brať z verejných financií podľa mňa neni kóšer. Ďakujem pekne.
Hort, Milan, podpredseda NR SR (2010-12-01):
Pán poslanec Dušan Muňko. Pardon, pán poslanec, sekundu. Pán poslanec Brocka nechce reagovať, tak teraz, pán poslanec Muňko, nech sa páči.
Hlina, Alojz, poslanec NR SR (2014-05-13):
Ďakujem pekne. Nech je mi odpustené. V zásade som nechcel, ale sa prihlásim ešte aj do ústnej, lebo mám pocit, že treba niečo povedať. Nestihnem to povedať v týchto dvoch minútach. Ale, pán kolega, neberte to osobne, ale v zásade ono to takto dopadne, keď sa ekonóm vyjadruje k poľnohospodárstvu. Len viete, vy ste spomínali, že možno príde ten zahraničný investor s novými výrobnými postupmi. Tam by som vás, prosím vás, opravil. Tam už veľa nevymyslíte. Viete, na jar zasejete, na jeseň zožnete. Kravy nepasiete na lucerke. Tam už toho veľa technologicky nevymyslíte. Tam už toho až tak neobjavíte. Naozaj som pozorne počúval, čo chcete vlastne povedať, ale ja som tomu nerozumel. Lebo ja naozaj nechápem, čo bolo na konci dňa? Čo je na večeru? Fakt nechápem. Jediné, čo tu zarezonovalo, že už niekto robí, to aj mňa už vyrušuje, že niekto robí nejaké semináre. Nedá sa to zvládnuť, ani sa nepokúsim to zvládnuť v tých dvoch minútach. Pokúsim sa niektoré veci obsiahnuť v mojom vystúpení v ústnej. Teda ja som vynechal to, čo možno, čoho by sa dalo chytiť o prevode obchodných podielov. O prevode obchodných podielov sa dá rozprávať. Neviem, ktorí máte, ktorí nie, skúsenosti. Predstavte si, že uzavriete s niekým zmluvu nájomnú, je to slušný človek a po pol roku vám príde nejaký neviem kto, že by ste si ho ani domov nepustili, a povie, že ja som kúpil obchodný podiel. A zrazu máte nájomníka, o ktorom ste ani netušili. A my sme to už začali robiť veľmi dávno, že my sme dávali podmienku do zmluvy, že pokiaľ chce držať nájomnú zmluvu, musíme súhlasiť s prevodom obchodných podielov. Čiže ak máme rozprávať o obchodných podieloch, ale to je agenda nie tohto, to je Obchodného zákonníka. To treba definovať. Možno áno, možno je cesta, že ak nejaká firma je vlastníkom viac ako nejakej výmery poľnohospodárskej pôdy, tak poďme. Ale to je inde. To nie je tu v tomto zákone. A tam vidím aj ja slabý bod. Ale to som nepovedal, lebo som mal pocit, že rozprávame o tomto zákone. Naozaj, pán kolega, no, skúsim v ústnej.
Hlina, Alojz, poslanec NR SR (2013-12-12):
Predpokladám, že teraz sa všetci u pána predsedu utápajú v tom, že čo si to ten... (Prestávka.) (Po prestávke.)
Mikuš, Jozef, poslanec NR SR (2015-03-18):
Ďakujem pekne. Vážená pani podpredsedníčka Národnej rady, vážení kolegovia, kolegyňa, Výbor Národnej rady Slovenskej republiky pre hospodárske záležitosti ma uznesením č. 406 určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorý máme pod tlačou 1404. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali do 30. apríla 2015 a v gestorskom výbore do 4. mája 2015. Pani podpredsedníčka, prosím, otvorte rozpravu.
Moško, Michal, poslanec NR SR (2023-10-25):
Sľubujem. (Potlesk.)
Goga, Ľudovít, poslanec NR SR (2021-03-17):
Ďakujem za slovo. Takisto ďakujem veľmi pekne, pani kolegyňa, že si podrobne rozobrala túto problematiku, a v úvode rozpravy si tiež poukázala aj na to, na čo chcem ja chvíľočku poukázať, že napriek tomu, že je predkladaná novela zákona, táto novela prinesie aj niekoľko aplikačných komplikácií, ktoré budeme musieť ešte rozoberať, tak na druhej strane veľmi pozitívne hodnotím tie tri body, ktoré, o ktorých hovorí najmä táto výnimka pri získavaní štátneho občianstva Slovenskej republiky pre ľudí, ktorí majú dokázateľný pobyt v inej krajine viac ako päť rokov. Zaujímavá je aj výnimka pre občanov Českej republiky, u ktorých na základe príbuznosti jazyka sa má uplatniť aj výnimka z požiadavky slovenského jazyka, a tretia, napríklad umožnenie nadobudnutia štátneho občianstva bývalým občanom Slovenskej republiky, ktorí ho stratili na vlastnú žiadosť. Tento, táto novela zákona je aj v programovom vyhlásení vlády, ako aj bol to aj programový zámer nášho hnutia SME RODINA, takže aj úlohy, aj úlohou tejto vlády, ktorej sme súčasťou, a odhlasovaním v prípade, že bude táto novela odhlasovaná, nadobudne aj účinnosť zákon, ktorým uľahčíme život našim občanom. Ďakujem.
Pellegrini, Peter, predseda NR SR (2024-01-09):
Pán poslanec Dostál.
S. Janiš, poslanec: (2009-06-17):
S návrhom, ako riešiť lekárske služby prvej pomoci, má prísť ministerstvo tak, aby akýkoľvek návrh, čo dajú, mohol prejsť sitom pripomienkového konania, aby sa k nemu mohli vyjadriť aj tí, ktorých sa to bytostne týka. A nemyslím tým len lekárov a stredný zdravotnícky personál, ale aj dotknutých pacientov, aj dotknutých občanov.
T. Cabaj, podpredseda NR SR: (2009-10-21):
Dávam slovo spoločnému spravodajcovi, členovi výboru pre financie, rozpočet a menu, pánu poslancovi Michalovi Lukšovi.
A. Belousovová, podpredsedníčka NR SR: (2007-09-11):
A slovo má pán poslanec Berényi. Nech sa páči.
Žitňanská, Lucia, poslankyňa NR SR (2014-12-03):
Ďakujem veľmi pekne, pán predseda. Vážený pán predseda, vážené kolegyne, kolegovia, myslím, že je dobré, že táto téma nekončí, ale pokračuje, pretože novela zákona o verejnom obstarávaní, o ktorej rokujeme, je tu preto na stole a rokovali sme o nej preto v skrátenom legislatívnom konaní, pretože áno, aj ľuďom došla trpezlivosť, tá posledná kvapka bola asi kauza cétečko, a to pobúrenie spočíva nielen v tom, že sa nakupuje predražene, ale že ani nevieme, kto z takýchto tendrov vo výsledku profituje. Čiže téma sú schránkové firmy a je to aj požiadavka protestujúcich ľudí na uliciach a je to legitímna požiadavka. Vláda reagovala, podľa našej mienky vláda nereagovala dostatočne a myslím, že nie sme v situácii, kedy môžeme spraviť gesto, ktoré situáciu nevyrieši, pretože to pokoj na Slovensku neprinesie. V rozprave padli aj pozmeňujúce návrhy k novele zákona o verejnom obstarávaní, pozmeňujúce návrhy, ktoré idú ďalej, pokiaľ ide o tému schránkových firiem. Hovorili sme o tom a ja som presvedčená, že skutočné riešenie musí ísť ďalej, pretože musí odkrývať toho, kto zo schránkovej firmy skutočne profituje, musí riešiť narábanie s verejnými prostriedkami plošne, nielen vo verejnom obstarávaní, musí zabezpečiť verejnú kontrolu a musí zabezpečiť aj reálnu vymáhateľnosť, preto sme aj s kolegom Beblavým navrhovali vytvoriť register konečných užívateľov. Áno, komunikovali sme aj s ministrom spravodlivosti na túto tému, ja reflektujem aj tú skutočnosť, že pozmeňovací návrh, ktorý sme predložili s kolegom Beblavým a ktorý mal zaviesť centrálny register... (Prerušenie vystúpenia predsedajúcim.)
Viskupič, Jozef, poslanec NR SR (2013-09-17):
Ďakujem. Zaujal ma celkom správny uhol pohľadu, ako si sa pozrela na túto kauzu alebo tento, tento problém reprivatizácie SPP pod taktovkou J&T a odobrením ministerstva hospodárstva a následne celej vlády. A ten uhol pohľadu, ktorý hovoril o tom, že nie štát kupuje matku, ale EPH sa zbavuje neziskovej matky. Je to podľa mňa zásadný, zásadný uhol pohľadu na to, čo sa snaží pod nálepkou držania cien alebo udržania nejakých cien a o čom sa snaží presvedčiť premiér. Takisto sa mi zdá, že ukladanie alebo vyvŕtanie diery do rozpočtu Slovenskej republiky je presne tou témou, na ktorú by mal odpovedať tu aj na tvoje otázky premiér. Vyhýba sa im, vyhýbal sa týmto odpovediam aj v relácii, ktorá sa už začína stávať na rôznych diskusných fórach veľmi známou, ako sa ho redaktor na jednej z televízií spravodajských snažil opýtať na to, že prečo teda kupuje štát stratu, a ani raz sa k tomuto premiér nevyjadril, skôr mu vždycky skočil do reči. A zároveň súhlasím s tým, čo hovoríš, že premiér predsa nie je premiérom iba voličov SMER-u, on je premiérom každého jedného poslanca Národnej rady, aj opozičného, a každého jedného voliča, ktorý nielen, alebo občana Slovenskej republiky, ktorý nielen volil SMER, preto si myslím, že ak sa ho zástupcovia ľudu pýtajú čosi, má... (Prerušenie vystúpenia časomerom.)
Bublavý, Dušan, poslanec NR SR (2011-09-14):
Ďakujem za slovo. Vážený pán minister, až vy ste ma primäli, aby som sa dneska zapojil aj ja do diskusie. Tak ako ste dourážali bývalého premiéra Roberta Fica, ktorého ste obvinili, obvinili ste ho z toho, že sa nesprával ľudsky. A vy ste zabudli alebo ste nesledovali, v koľkých, či už to boli havárie v Novákoch, alebo nešťastia v bani, v bani Handlová, kde sa on i v nočných hodinách neváhal zapojiť a pomáhal pri organizovaní odstraňovania týchto nešťastí a bol pripravený kedykoľvek týmto ľuďom, ktorí boli postihnutí, pomôcť? Správal sa ľudsky a bol človekom aj je človekom. Preto je stále najobľúbenejším politikom na Slovensku. A tomu nezabránite ani vy svojím vykrikovaním a myslíte si, že vás to robí nejakým významným politikom, keď sa tu rozkrikujete v parlamente? A to ma strašne mrzí. Ďakujem za pozornosť. (Potlesk.)
Mičovský, Ján, poslanec NR SR (2023-02-08):
Ďakujem za slovo, vážený pán podpredseda Národnej rady. Vážená Národná rada, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, ktorý je pod tlačou 1403. Predkladám vám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán podpredseda, ďakujem, skončil som, otvorte, prosím, všeobecnú rozpravu.
Kollár, Boris, predseda NR SR (2022-12-02):
Prosím, prezentujme sa a hlasujeme. (Hlasovanie.) Prítomných 120 poslancov, za 97, proti 19, zdržali sa 3, nehlasoval 1. Konštatujem, že sme schválili návrh novely civilného mimosporového poriadku. Prosím poverenú členku výboru pre európske záležitosti pani poslankyňu Zitu Pleštinskú, aby uviedla hlasovanie o návrhu uznesenia k výročnej správe o členstve Slovenskej republiky v Európskej únii, je to tlač 940. Nech sa páči, pani poslankyňa, máte slovo. Bod 97, áno, tlač 940. (Hlasovanie o návrhu uznesenia k výročnej správe o členstve Slovenskej republiky v Európskej únii za rok 2021 , tlač 940.)
Š. Kužma, poslanec: (2009-04-21):
Slovnaft je problém? Za koho sa privatizoval Slovnaft? No predsa tiež za vašej vlády. V čase plynovej krízy sme doplatili na to, že bola privatizovaná Nafta Gbely? Ale kedy sa privatizovala Nafta Gbely, kto ju privatizoval? No predsa vy, vaša vláda. Bola to vláda HZDS, SNS, ZRS. Tak si trošku najprv pospomínajte, keď vyčítate všetko z minulosti, a nemiešajte veci, ktoré boli urobené za vašej vlády z obdobia ´94 – ´98, s ďalšími vecami. Tak minimálne za tieto tri veci ste jednoznačne spoluzodpovední ako jeden z koaličných partnerov, kedy sa to stalo. Lebo dúfam, že nechcete povedať, že sme boli pri vláde pred rokom ´98, to už by ste mali veľmi krátku pamäť, pán kolega.
P. Hrušovský, predseda NR SR: (2004-10-26):
(Hlasovanie.) 133 prítomných, 1 za, 62 proti, 69 sa zdržalo, 1 nehlasoval. Neschválili sme návrh.
Laurenčík, Milan, podpredseda NR SR (2021-06-17):
Ďakujem. Toto bol posledný príspevok vo všeobecnej rozprave, preto vyhlasujem všeobecnú rozpravu za skončenú. Pani navrhovateľka žiada záverečné slovo. Nech sa páči.
Sulík, Richard, predseda NR SR (2011-06-29):
Prosím, hlasujte teraz. (Hlasovanie.) Z prítomných 144 poslancov hlasovalo 75 za, 3 proti, 59 sa zdržalo, 7 nehlasovalo. Tento návrh sme schválili, Národná rada pridelila návrh tohto zákona výborom, určila gestorský výbor a príslušné lehoty. Teraz budeme pokračovať, to je posledné hlasovanie na dnes doobeda, hlasovaním v prvom čítaní o návrhu poslancov Národnej rady Slovenskej republiky Jána Počiatka, Petra Kažimíra a Branislava Ondruša na vydanie zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov . Pán poslanec Horváth, máte slovo.
Brixi, Otto, poslanec NR SR (2014-07-01):
Ďakujem pekne, pani predsedajúca. Ja súhlasím s tými argumentami, ktoré použil pán kolega Poliačik, ale treba si povedať, že nie v každej bytovke na Slovensku a pri každej nadstavbe sa robia veci poctivo. Nie každá bytovka, myslím si, že je veľmi zlomové percento bytoviek, ktoré sa dokážu takýmto spôsobom zhodnotiť o tridsať percent, hej, to si neviem ani v reále technicky predstaviť, aby sa jednou nadstavbou zhodnotil byt v hodnote 100-tisíc eur o 30-tisíc eur, to si myslím, že nie je reálne. Ale treba si povedať aj to, že nie na Slovensku každá firma dokáže takéto nadstavby realizovať zodpovedne, fundovane a mnohé takéto nadstavby sú iba developerským zámyslom, ako za relatívne krátku dobu prísť k relatívne slušným peniazom, keďže tie nadstavby, najmä v historických častiach mesta, majú svoje finančné vyjadrenie a, samozrejme, prinášajú nebývalý zisk. A to je jedno, či to je Bratislava, Košice, ale sú to historické časti mesta a povedzme, že takéto nadstavby sa robia primárne na bytovkách, ktoré sú staršieho dáta. Takže aj v kontexte toho ja si myslím, že diskutujme o tom, samozrejme, ale tá miera solidarity zo strany, zo strany tých, ktorí stavajú, s tými, ktorých sa to dotýka, by mala ostať zachovaná. A to, či k takýmto nejakým extrémnym prípadom, ktoré si popísal, dôjde, ukáže čas. Ale ja som na 98 % presvedčený, že nijaká nadstavba už len z titulu toho, že občania, pokiaľ majú záujem na zhodnotení technickom svojho domu, budú vplývať na toho, ktorý, ktorého sa tá nadstavba priamo týka, k takémuto obmedzeniu výstavby a nadstavby nedôjde. Ďakujem.
Mizík, Stanislav, poslanec NR SR (2022-09-27):
Ďakujem za slovo. Viete, pán Fico, konflikt presiahol boj jednej strany proti druhej. Do konfliktu brutálne zasahujú zahraniční žoldnieri a vysoko sofistikovaní poradcovia zo Západu plus k tomu pridáme neskutočné dodávky zbraní. Krajiny NATO sa už de facto zapojili do konfliktu, aj keď zatiaľ oficiálne nie de iure, ale de facto sú tam. Spomenuli ste taktické jadrové zbrane. Budem o nich hovoriť v rozprave. A vďaka našej servilite, servilite všetkých vlád na Slovensku od vstupu do NATO sme sa stali prvosledový terč, čo som upozorňoval už v prvom mojom volebnom období aj v tomto volebnom období. Hovorili ste o dlhotrvajúcom konflikte. Práve dlhotrvajúci konflikt na Ukrajine je cesta k použitiu taktických zbraní. A tie taktické zbrane budú použité na niektorých miestach na Slovensku. Do toho ste dopracovali všetky vlády od vstupu do NATO. Toto sme, prvosledový terč, my Slováci a Slovensko. Spomenuli ste tesne pred svojím návrhom nejaké sily v pozadí, že môžu spôsobiť desivé skutočnosti. No čo si myslíte, z ktorých kruhov sú tie sily, ktoré môžu spôsobiť tie desivé skutočnosti? Nie sú to sily, ktoré sú v pozadí NATO? Nie sú to bankári určitého typu? Nie je to zbrojárska lobby? A jednoducho sú to z toho NATO a EÚ, ktorého vy ste zástanca. Toto je smutné. Ďakujem.
Hatráková, Katarína, poslankyňa NR SR (2021-06-22):
Ďakujem. Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Hudacký, Ján, poslanec NR SR (2013-12-06):
Ďakujem pekne, pani podpredsedníčka. Ja sa síce tiež priznám ako môj kolega Hlina, že už nie celkom sa dobre pamätám, na čo všetko som chcel reagovať, ale jedna takáto poznámka, čo mi utkvela zo včerajška v pamäti, to je, pán minister, keď ste rozprávali ohľadom toho, ako sme úspešní na finančných trhoch, čo sa týka predaja dlhopisov, a že netreba nejakým spôsobom tam jasne deklarovať štrukturálny deficit, ale len teda deficit verejnej správy, a že to pre tých obchodníkov akože keby úplne stačilo. Myslím, že to nebola teda dobrá výhovorka na to, že nemáme operovať štrukturálnym deficitom. Ja si myslím, že tento dáva jasnejšiu predstavu o tom, ako to s týmto deficitom v rámci verejných zdrojov v skutočnosti je. Ďakujem pekne.
Hrnčiar, Andrej, podpredseda NR SR (2018-02-07):
Pán poslanec Mizík.
Kvorka, Ján, poslanec NR SR (2018-05-25):
Pán predsedajúci, dajte hlasovať o pozmeňujúcom návrhu pána poslanca Bernaťáka.
M. Číž, podpredseda NR SR: (2007-02-06):
Teraz má slovo za poslanecký klub KDH pán poslanec Lipšic.
Baláž, Radovan, poslanec NR SR (2019-04-03):
Ďakujem pekne za slovo. Návrh na zrušenie zákona o osobitnom odvode obchodných reťazcov sa predkladá ako reakcia na predbežné opatrenie prijaté zo strany Európskej komisie na pozastavenie uplatňovania tohto zákona. Komisia nespochybňuje právo Slovenskej republiky zaviesť daň uplatnenú na sektor maloobchodného predaja potravín. Podľa práva Európskej únie majú členské štáty právomoc rozhodovať o svojich systémoch zdaňovania. Členské štáty Európskej únie však musia takisto zabezpečiť súlad svojich daňových systémov s pravidlami Európskej únie. Pri stanovení daňovej povinnosti by predovšetkým nemalo dochádzať k poskytovaniu štátnej pomoci, pokiaľ daná pomoc nie je v súlade s pravidlami Európskej únie. Keďže Európska komisia má údajne pochybnosti o súlade tejto štátnej pomoci s pravidlami Európskej únie, prijala predbežné opatrenie o pozastavení uplatňovania tohto zákona. Zo strany Európskej komisie sa jedná o neštandardné opatrenie, ktoré bolo aplikované v histórii Európskej únie menej ako desaťkrát. Vzhľadom na skutočnosť, že vyšetrovanie Európskej komisie nie je časovo obmedzené, navrhovatelia sa rozhodli pristúpiť k riešeniu vzniknutej situácie zrušením zákona o osobitnom odvode obchodných reťazcov, čím sa otvorí možnosť hľadať iný, rýchlejší a efektívnejší mechanizmus adresnej pomoci slovenským poľnohospodárom a potravinárom. Zrušením zákona zanikne dôvod pre pokračovanie konania zo strany Európskej komisie. Predkladaný návrh zákona má negatívny vplyv na rozpočet verejnej správy, nemá vplyv na podnikateľské prostredie a nemá sociálne vplyvy a nemá ani vplyv na sociálne vplyvy, vplyvy na životné prostredie a ani vplyvy na informatizáciu spoločnosti a služby verejnej správy pre občana. Predkladaný návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky. Ďakujem, pán predsedajúci, skončil som.
Fico, Robert, poslanec NR SR (2020-12-10):
Hlasovanie bude potom o jedenástej vo štvrtok, alebo ako to vlastne celé máte naplánované?
B. Bugár, podpredseda NR SR: (2002-12-12):
(Hlasovanie.) Prítomných je 128 poslancov, za návrh 74, proti 14, zdržalo sa 40. Konštatujem, že Národná rada zvolila Ľudovíta Kaníka za člena Správnej rady Sociálnej poisťovne. Nech sa páči.
Bugár, Béla, podpredseda NR SR (2017-02-08):
Pán poslanec, kde je procedurálny návrh? Prosím, vypnite mikrofón pánovi poslancovi.
Mojš, Milan, poslanec NR SR (2013-12-03):
Ďakujem. Vážená pani predsedajúca, vážený pán minister, kolegyne, kolegovia, dovoľte aby som ako určený spravodajca predniesol správu Výboru Národnej rady Slovenskej republiky pre financie a rozpočet o výsledku prerokovania návrhu Exportno-importnej banky Slovenskej republiky na rok 2014, tlač 755. Výbor Národnej rady pre financie a rozpočet ako gestorský výbor podáva Národnej rade túto správu výboru o prerokovaní vyššie uvedeného návrhu rozpočtu: Predseda Národnej rady Slovenskej republiky svojím rozhodnutím č. 734 z 15. októbra 2013 pridelil návrh rozpočtu Exportno-importnej banky Slovenskej republiky na rok 2014 na prerokovanie Výboru Národnej rady Slovenskej republiky pre financie a rozpočet. Zároveň určil Výbor Národnej rady Slovenskej republiky pre financie a rozpočet ako gestorský výbor. Výbor Národnej rady Slovenskej republiky pre financie a rozpočet uznesením č. 247 z 12. novembra 2013 súhlasil s návrhom rozpočtu. Zároveň odporučil Národnej rade Slovenskej republiky tento návrh rozpočtu schváliť. Výbor Národnej rady pre financie a rozpočet schválil svojím uznesením č. 266 z 25. novembra 2013 aj správu výboru a určil ma za spravodajcu výboru. Návrh na uznesenie Národnej rady Slovenskej republiky je prílohou tejto správy. Ďakujem, prosím, otvorte rozpravu.
Zmajkovičová, Renáta, podpredsedníčka NR SR (2013-05-29):
Pán poslanec Mikloško vystúpi v rozprave. Nech sa páči.
Gašpar, Tibor, poslanec NR SR (2024-02-08):
Budeme hlasovať o bode 260 druhého pozmeňujúceho návrhu poslanca Galka.
Figeľ, Ján, podpredseda NR SR (2014-07-01):
Pán spravodajca, chcete sa vyjadriť? Nie. Prerušujem rokovanie o tomto bode programu. Nasleduje prvé čítanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Tento návrh je pod tlačou č. 1064 a návrh na jeho pridelenie na prerokovanie výborom je v rozhodnutí č. 1066. Pán kolega Lipšic, máte slovo. Nech sa páči.
Čaplovič, Dušan, poslanec NR SR (2016-12-06):
Teraz prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Á. Biró, poslankyňa: (2007-11-30):
Ak teda hovoríte, že rozhlas sa má držať tohto zákona, tak aj ministerstvo kultúry sa má držať tohto zákona. To znamená, nie je možné uznať jeden paragraf a druhý paragraf prehliadnuť. A koniec koncom sme viackrát hovorili a naozaj si ceníme gesto, ktoré bolo v tomto roku z ministerstva kultúry a od vlády poukázané voči národnostným menšinám, lenže ten náš problém nevyriešil. A ak sa nechcete  zahrávať a navyšovať politické napätie, tak treba sa k tomu postaviť úplne ináč. To znamená, treba nájsť riešenie, ktoré nielen v slovách je efektívne, novou filozofiou, ale treba tieto veci premeniť na činy. Zákon o úhradách dnes nie je v parlamente a ja neviem, alebo sme už viackrát hovorili o tom, že jeho výsledky možno, že sa dostavia v roku 2009, ale musíme vyriešiť rok 2008. Ďakujem.
P. Hrušovský, podpredseda NR SR: (2002-08-19):
J. Cuper, poslanec: Pán predsedajúci, ja viem, že je už neskorá hodina a že sa vám zle pozerá pri tomto svetle, ktoré bolo štyri roky v tejto miestnosti pre vás priaznivé...
Hrnčiar, Andrej, podpredseda NR SR (2019-04-04):
Vážené panie poslankyne, vážení páni poslanci, pokračujeme v prerušenom rokovaní hlasovaním. Pani poslankyňa Šimkovičová ako navrhovateľka v záverečnej reči k návrhu novely Civilného mimosporového poriadku (tlač 1350) navrhla, aby sa hlasovanie o tomto návrhu zákona uskutočnilo na májovej schôdzi Národnej rady. S týmto návrhom sa však nestotožnil spravodajca poslanec Ján Marosz, preto dávam teraz hlasovať o návrhu pani poslankyne Šimkovičovej. (Hlasovanie o návrhu poslankyne Národnej rady Slovenskej republiky Martiny Šimkovičovej na vydanie zákona, ktorým sa mení a dopĺňa zákon č. 161/2015 Z. z. Civilný mimosporový poriadok , tlač 1350.) Prosím, prezentujme sa a hlasujme. (Hlasovanie.) Prítomných 129, za 98, proti 23, zdržali sa 5, nehlasovali 3. Konštatujem, že o návrhu novely zákona, ktorý predložila pani poslankyňa Šimkovičová, sa bude hlasovať na májovej schôdzi Národnej rady. Teraz budeme hlasovať o bode 81 schváleného programu, ktorým je prvé čítanie o návrhu poslanca Poliačika na vydanie zákona, ktorým sa mení a dopĺňa zákon č. 79/2015 Z. z. o odpadoch (tlač 1316). Spravodajcom je člen výboru pre pôdohospodárstvo a životné prostredie poslanec Ján Budaj, prosím ho, aby hlasovanie uviedol. (Hlasovanie o návrhu poslanca Národnej rady Slovenskej republiky Martina Poliačika na vydanie zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 1316.)
V. Mečiar, poslanec: (2005-06-24):
Ďalej je tu postavená ďalšia otázka. Čo sa tu ideme klamať! Vládna koalícia bude proti. Bude proti, pretože ľudia, ktorí tvoria pozadie tejto vládnej koalície, buď lobistické alebo mediálne, sú ľudia, ktorí koristili z týchto peňazí. Z týchto peňazí bola zriadená TA3 a spôsob, ako bola zriadená aj TV JOJ, bol taký, že sa dali peniaze ako pôžička, ktorá sa mala splatiť budúcimi reklamami. Nikdy splatená nebola a tí, čo médiá získali, ich ďalej predávali a médiá robili celú dobu politiku na prospech vládnej koalície! Veď čo robili pri volebnej kampani v roku 2002? Na prospech toho, aby sa udržali tí, ktorí im tieto zisky umožnili. Dnes sa zasa tieto isté tváre točia okolo tých a aj niektorých nových politických strán a zasa lobujú a miešajú karty, pár desiatok proti pár stotisíc. Veď to je 243 000 podvedených ľudí. Počítajme, krát tri, vyjde nám toľko podvedených občanov Slovenskej republiky pri nečinnosti štátu, pretože politické špičky sa boja pravdy a dôsledkom, ktoré táto pravda so sebou prinesie. Ale ak som ja mohol niesť politickú zodpovednosť za to, čo som neurobil, tak neste v tejto vládnej koalícii zodpovednosť za to, čo ste urobili. Neste ju všetci, ktorí máte zmysel pre zakrývanie takýchto vecí. Oceňujem vystúpenie pána Lintnera, jeho ostrý jazyk, na Slovensku je to tak...
Jurinová, Erika, podpredsedníčka NR SR (2012-09-12):
Ďakujem. Týmto sme vyčerpali všetkých prihlásených písomne. Pýtam sa, či sa chce niekto prihlásiť do rozpravy ústne? Takže ústne sa do rozpravy hlásia štyria páni poslanci. Uzatváram možnosť prihlásiť sa. Pán poslanec Chren, Zajac, pán Fecko, pán Hraško. Nech sa páči, pán poslanec Chren.
Medvecký, Andrej, poslanec NR SR (2021-11-12):
Ďakujem za slovo. Dobre, Marian, si im povedal, len by som ťa chcel ešte, k tomu povedať, že pri každej jednej vlne títo tu blázni, fašistickí blázni okliešťujú základné ľudské práva a slobody. Len kvôli ich neschopnosti, že jednoducho nevedia, čo robia. Ja neviem, či pri 34. vlne alebo 56. vlne, neviem, koľko ich príde, ich neschopnosti ešte bude. Či budú vlastne mať ešte čo zobrať tým ľuďom, pretože táto novodobá diktatúra smeruje len k tomu, že ľudia už nebudú ani len otroci. Za chvíľku Slovensko ani nebude existovať a týmito vašimi zákonmi a opatreniami robíte len zle slovenskému národu.
Malatinec, Roman, poslanec NR SR (2024-01-16):
Vážený pán predseda, vážené panie poslankyne, vážení páni poslanci, v rozprave vystúpili 20 poslanci, z toho pán poslanec Roman Malatinec podal jeden pozmeňujúci a doplňujúci návrh a pán poslanec Ondrej Dostál podal návrh, aby sa o pripomienkach prezidentky Slovenskej republiky hlasovalo osobitne. Pán predseda, môžeme pristúpiť k hlasovaniu o prvej pripomienke prezidentky Slovenskej republiky.
P. Paška, predseda NR SR: (2007-06-20):
Nech sa páči, pán poslanec Mikloš, máte slovo.
Šimečka, Michal, podpredseda NR SR (2024-02-02):
Ďakujem pekne. Teraz nasleduje pán Podmanický, ktorý tu ale nie je, takže prepadáva poradím. Čiže slovo má pán poslanec Krúpa a klub SaS má ešte 52 minút a 28 sekúnd.
Laurenčík, Milan, podpredseda NR SR (2021-11-12):
Zatiaľ mám zrak ešte dobrý a mám aj okuliare.
Bugár, Béla, podpredseda NR SR (2019-06-20):
Pani poslankyňa Bašistová.
Laurenčík, Milan, podpredseda NR SR (2021-09-17):
Prosím, prezentujme sa a hlasujme o pozmeňujúcom návrhu pán poslanca Habánika. (Hlasovanie.) Prítomných 134, za 126, proti 8, nikto sa nezdržal, všetci hlasovali. Konštatujem, že pozmeňujúci návrh pána poslanca Habánika sme schválili. Prosím ďalšie návrhy.
Hrušovský, Pavol, poslanec NR SR (2013-09-25):
Pán kolega Poliačik, rešpektujem váš názor, ale tento problém je ďaleko väčší ako len zriaďovanie poslaneckých klubov v Národnej rade Slovenskej republiky. To je aj o volebnom systéme, ktorý je na Slovensku väčšinový. Teda nemožno tým politickým stranám, ktoré nesú primárnu zodpovednosť; pomerný, pardon; ktoré nesú primárnu zodpovednosť za výsledok volieb a za personálne obsadenie Národnej rady Slovenskej republiky, že to nemôže po voľbách sa len tak roztrúsiť ako holuby, keď vyletia z holubníka, proste to musí mať nejaký poriadok a aj tí poslanci, ktorá, ktorých ktorákoľvek politická strana na kandidátnu listinu dala, tak si musia uvedomiť, že majú istú zodpovednosť aj za stranu, za ktorú kandidovali.
Galko, Ľubomír, poslanec NR SR (2013-06-17):
Ďakujem pekne. Na úvod by som chcel pánom kolegom zo SMER-u odporučiť, aby sa dohodli na takej veci, že úroveň človeka, ktorý vystupuje, by mohla aspoň trošku zodpovedať úrovni človeka, ktorý píše ten príspevok, lebo tu sa to nie celkom podarilo. Čo sa týka druhej veci, ja vám nebudem odpovedať na vaše otázky. Pozrite si ešte raz moje vystúpenie. Všetko bolo nejakým spôsobom zodpovedané. Len by som vám rád povedal, že to, čo ste tu rozprávali, ani divá sviňa sa v tom nevyzná, jak hovorí pán premiér. Lebo na jednej strane vytýkate, že sme to nedali orgánom činným v trestnom konaní, na druhej strane zasa hovoríte, že veď sme mali dôkaznú núdzu. To znamená, že nesedí to vôbec ani žiadnym spôsobom, veľmi ťažko, ja si to večer radšej pustím ešte raz, či niečo zmysluplné v tom vašom vystúpení nenájdem. Žiaľ, tu sa mi to nepodarilo. Dovolím si ešte dve poznámky, alebo tri. Čo sa týka Českej republiky, tam to máte pomýlené. Nie nejaké odpočúvanie je dôležité. Tam je dôležité predávanie štátnych funkcií, pán kolega. To je to, čo sa dialo u vás v SMER-e, to, čo pán Hanzel odniesol dôkazy na švédsku ambasádu, ktoré sú stále tam. Za to sú tam tí politici, za to tam budú súdení. A mali byť odsúdení aj vaši ľudia, vaše politické špičky. Takže si pozrite, že čo sa vlastne v Českej republike udialo. Čo sa týka toho dievčaťa, hanbite sa, pán kolega. Lebo vy ste bol jeden z tých dvoch smeráckych poslancov, ktorí si z nej robili srandu, keď sme rozprávali na brano-bezpečnostnom výbore o jej nešťastí. Hanbite sa, pán kolega! A posledná vec, ktorú si neodpustím. Pán kolega, vy sám ste boli v minulosti trestne stíhaný. Kedy sa s tým priznáte, že ste boli trestne stíhaný?! Vy nemáte právo moralizovať ani mňa, ani nikoho iného! Ďakujem pekne.
Sopko, Miroslav, poslanec NR SR (2017-02-10):
Ďakujem za slovo, pán predsedajúci. Nuž, bol tu spomenutý môj rodný Zemplín, tak na margo toho by som si dovolil vyjadriť aj vlastný názor. Napríklad, že už dnes, v súčasnosti existujú organizácie na úrovni regiónu Zemplína. Sám som členom jednej takej, je to Občianska iniciatíva Zemplína, a preto si dovoľujem tvrdiť, že obyvatelia regiónu by sa podľa môjho názoru dokázali oveľa prirodzenejšie stotožniť napríklad so zemplínskou župou, ako so súčasným Košickým samosprávnym krajom. A vychádza to nielen z nejakej tradície, histórie, ale, čo je pojem, ktorý by trebalo omnoho viacej rozvíjať, lokálpatriotizmu. Ale na druhej strane je aj potrebné povedať, že obyvatelia nášho regiónu majú značný odpor voči centralizácii moci smerom k Bratislave. Preto si myslím, že decentralizáciu je potrebné ponechať, a dokonca postupne ďalej rozvíjať. Môžme sa baviť o formách, môžme o tom diskutovať, ale opak by bol proste krokom späť. Ďakujem.
Paška, Pavol, predseda NR SR (2014-04-02):
Pán poslanec, pán poslanec Beblavý.
Jakab, Július, poslanec NR SR (2024-01-17):
Ďakujem. Pán poslanec Sulík, keď ste hovorili o medzirezortných pripomienkových konaniach, tak som si spomenul na tie naše, ktoré sme viedli, a určite si ich pamätáte aj vy, keď bol nejaký komplexný zákon alebo komplexná reforma, tak do medzirezortného pripomienkového konania dokázalo prísť aj tisíce pripomienok, s ktorými sa bolo treba vysporiadať, a pamätáme si všetci, aké je zložité sa vysporiadať so zásadnými pripomienkami, koľko rokovaní treba odviesť s rezortmi, ale aj teda s tými, ktorí takéto pripomienky poslali. A vedia to aj oni a práve kvôli tomu to neurobili, pretože tento zákon je účelový, majú jasný cieľ. Trestne stíhaní právnici a advokáti a sudcovia napísali zákon pre samých seba, pre svojich kamarátov a pre kamarátov súčasnej vlády a treba, aby prešiel čím skôr, lebo oni vedia, že k takémuto zákonu by neprišli tisíce pripomienok, ale desaťtisíce pripomienok v medzirezortnom pripomienkovom konaní. A keď ste hovorili a ste vypočítavali infláciu a o koľkonásobne sa zvyšujú trestné sadzby, tak som si spomenul na to ten povestný Kažimírov graf, kedy tvrdil ako opozičný poslanec v roku 2011 v televíznej relácii, myslím, že bol dokonca s vami, že ceny plynu sa za vlády Fica znížili o 90 %, pričom to, samozrejme, nebola pravda a bolo to čisté klamstvo. A tak je to aj teraz. Hovoria o nejakej inflácii, ale, samozrejme, my sme tu žiadnu infláciu na úrovni 1 200 % a vyššiu nikdy nemali, a môžu spočítať aj všetky roky, odkedy Slovenská republika existuje. To je niečo, ako keby sme boli na úrovni Zimbabwe, ktoré malo infláciu 857 % v roku 2020. Ale zároveň sa trestné sadzby pri premlčacích dobách klesajú o 50 %, takže všetko je to klamstvo úč... (Prerušenie vystúpenia časomerom. Potlesk.)